CELEX: E2015P0008
Language: da
Date: 2015-04-13 00:00:00
Title: Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 13. april 2015 i sagen Financial Services Compensation Scheme Limited mod Depositors' and Investors' Guarantee Fund (TIF) (Sag E-8/15)

5.11.2015   
            
            
               DA
            
            
               Den Europæiske Unions Tidende
            
            
               C 366/10
            
         Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 13. april 2015 i sagen Financial Services Compensation Scheme Limited mod Depositors' and Investors' Guarantee Fund (TIF)
   (Sag E-8/15)
   (2015/C 366/07)
   Héraðsdómur Reykjavíkur (Reykjavík Herredsret) har ved skrivelse af 13. april 2015, som indgik til EFTA-Domstolens justitskontor den 17. april 2015, anmodet EFTA-Domstolen om en rådgivende udtalelse om nedenstående spørgsmål i sagen financial Services Compensation Scheme Limited mod Depositors' and Investors' Guarantee Fund (TIF):
   
               1.
            
            
               Er det foreneligt med EØS-aftalens bestemmelser og navnlig med artikel 7, stk. 1, i direktiv 94/19/EF om indskudsgarantiordninger, at forpligtelserne i henhold til en præfinansieret indskudsgarantiordning i tilfælde af en systemisk krise er begrænset til dens aktiver på det tidspunkt, hvor indskuddene blive indisponible som defineret i direktivets artikel 1, stk. 3, og aktiverne ikke er tilstrækkelige til at opfylde hver enkelt indskyders krav med op til 20 000 EUR?
            
         
               2.
            
            
               Er det foreneligt med bestemmelserne i direktiv 94/19/EF om indskudsgarantiordninger, at en medlemsstat efter en systemisk krise gennemfører lovgivning eller udsteder andre forskrifter, hvorved der skabes mulighed for, at der inden for rammerne af en præfinansieret indskudsgarantiordning kan oprettes en ny afdeling eller en ny konto til brug for indbetaling af midler, og disse midler kanaliseres over i den nye afdeling eller den nye konto med henblik på at opbygge en fond, der udelukkende har til formål at imødegå eventuelle fremtidige finansielle kriser, og som ikke står til rådighed for betalinger i henhold til tidligere forpligtelser?
            
         
               3.
            
            
               Er det foreneligt med artikel 11 direktiv 94/19/EF om indskudsgarantiordninger, at en national indskudsgarantiordning (såsom TIF), der foretager udbetalinger i henhold til garantiordningen, erhverver rettigheder ud over sin ret til at indtræde i indskydernes krav i likvidationssager for et beløb, der svarer til udbetalingen fra fonden?